cyanic-selkie/wikianc huggingface dataset:
Σεργκέι Νετσάγιεφ
Το Σεπτέμβριο του 1869, επέστρεψε στη Μόσχα όπου και ίδρυσε μια μικρή μυστική επαναστατική ομάδα, τη Δικαιοσύνη του Λαού, γνωστή επίσης ως Εταιρεία του Τσεκουριού. Αυτή βασιζόταν στις αρχές της Κατήχησης και απαιτούσε από τα μέλη της απόλυτη υποταγή στον αρχηγό τους. Όταν ο Ι. Ιβάνοφ, φοιτητής και μέλος της ομάδας, διαμαρτυρήθηκε εναντίον των μεθόδων του Νετσάγιεφ, αυτός οργάνωσε την εκτέλεσή του, την οποία μάλιστα διέπραξε ο ίδιος το Νοέμβριο του 1869, παρόντων κι άλλων μελών της ομάδας. Όταν αποκαλύφθηκε το έγκλημα, ο Νετσάγιεφ διέφυγε στην Ελβετία, 67 όμως μέλη της ομάδας συνελήφθησαν και οδηγήθηκαν στο δικαστήριο.
Ο Νετσάγιεφ αργότερα επανασυνδέθηκε με το Μπακούνιν και συμμετείχε σε επαναστατικές ενέργειες ώσπου η θεωρούμενη ως ασυνείδητη συμπεριφορά του τον απαξίωσε στα μάτια του Μπακούνιν και άλλων Ρώσων εμιγκρέδων. Ύστερα από αίτηση της ρωσικής κυβέρνησης, ο Νετσάγιεφ συνελήφθη από την ελβετική αστυνομία το 1872 και εκδόθηκε στη Ρωσία. Καταδικάστηκε σε εικοσαετή φυλάκιση στο φρούριο Πετροπάβλοφσκ, όπου πέθανε σε ηλικία 35 ετών, από απροσδιόριστη αιτία, παραμένοντας ως την τελευταία στιγμή πιστός στις αρχές του και αλύγιστος στη συμπεριφορά του. Μέσα στη φυλακή ο Νετσάγιεφ πήρε με το μέρος του ορισμένους δεσμοφύλακες, οι οποίοι τον βοήθησαν να επικοινωνήσει με έτερους φυλακισμένους συντρόφους του και με την κεντρική επιτροπή της οργάνωσης Λαϊκή Θέληση (Ναρόντναγια Βόλια, η ομάδα που οργάνωσε και εκτέλεσε τη δολοφονία του τσάρου Αλέξανδρου Β').
Ο χαρακτήρας του Νετσάγιεφ ενέπνευσε τον Ντοστογιέφσκι, ο οποίος τον χρησιμοποίησε ως πρότυπο για τον ήρωά του Πιοτρ Βερχοβένσκι στους Δαιμονισμένους.
Ο Νετσάγιεφ Πράκτορας
Πιστεύεται ότι ο Σ. Νετσάγιεφ είχε σχέσεις με το 3ο Γραφείο, την μυστική τσαρική αστυνομία. Η άποψη αυτή υποστηρίζεται από αποδεδειγμένα γεγονότα τα οποία αφορούν τις μετακινήσεις του Νετσάγιεφ ανάμεσα σε Γενεύη και Ρωσία καθώς και την σχέση του με συγκεκριμένα πρόσωπα και διάφορα περιστατικά ανθρώπων, οι οποίοι έχοντας επαφή μαζί του συνελήφθησαν από το τσαρικό καθεστώς, με επαναστατικό υλικό στην κατοχή τους.
Πολλά στοιχεία για την δράση του δίνουν οι Κ .Μάρξ- Φ .Έγκελς. Συγκεκριμένα αναφέρουν: "Πληροφορηθήκαμε, για τη δράση της Συμμαχίας στη Ρωσία από την πολιτική δίκη, γνωστή ως υπόθεση Νετσάγιεφ, που έγινε τον Ιούλιο του 1871 στο δικαστήριο της Πετρούπολης. Για πρώτη φορά στη Ρωσία μια πολιτική δίκη έγινε μπροστά σε ορκωτό δικαστήριο και δημόσια. Ολοι οι δικαζόμενοι, πάνω από ογδόντα άτομα, άνδρες και γυναίκες, ανήκαν, εκτός από λίγες εξαιρέσεις, στη σπουδάζουσα νεολαία. Είχαν μείνει προφυλακισμένοι από το Νοέμβριο του 1869 ως τον Ιούλιο του 1871 στα μπουντρούμια του φρουρίου του Πετροπαβλίφσκ, με αποτέλεσμα δυο απ' αυτούς να πεθάνουν και μερικοί άλλοι να παραφρονήσουν. Βγήκαν από τα μπουντρούμια απλώς για να ακούσουν την απόφαση, που τους καταδίκαζε σε καταναγκαστικά έργα στα ορυχεία της Σιβηρίας, σε ειρκτή και σε φυλάκιση δεκαπέντε, δώδεκα, δέκα, εφτά και δύο χρόνων(...) Το έγκλημά τους ήταν πως ανήκαν σε μια μυστική εταιρία, η οποία είχε σφετερισθεί το όνομα της Διεθνούς Ενωσης Εργατώ ν και στην οποία στρατολογήθηκαν από απεσταλμένο της διεθνούς επαναστατικής επιτροπής, που διέθετε πληρεξούσια δήθεν με τη σφραγίδα της Διεθνούς. Αυτός ο απεσταλμένος τους έβαλε να διαπράξουν μια σειρά απάτες και ανάγκασε μερικούς απ' αυτούς να γίνουν συνεργοί του στη διάπραξη μιας δολοφονίας. Αυτή η δολοφονία ήταν που οδήγησε την αστυνομία στα ίχνη της μυστικής εταιρίας, αλλά, όπως συμβαίνει συνήθως, ο ίδιος ο απεσταλμένος είχε ήδη εξαφανιστεί. Σ' όλη αυτή την υπόθεση ο ρόλος του απεσταλμένου ήταν πολύ ύποπτος. Ο απεσταλμένος αυτός ήταν ο Νετσάγιεφ."
Ο Νετσάγιεφ έδρασε μέσα στο δραστήριο φοιτητικό κίνημα που γεννήθηκε στη Ρωσία το 1861 ως απάντηση στα φορολογικά μέτρα που είχαν ως αποτέλεσμα όλο και μικρότερος αριθμός παιδιών φτωχών οικογενειών να έχουν πρόσβαση στην ανώτατη εκπαίδευση. Παρουσιαζόμενος ως απεσταλμένος της Διεθνούς προσπαθούσε να πείσει τους φοιτητές ότι στην Διεθνή υπάρχει μυστική εταιρεία η οποία είναι έτοιμη να ξεκινήσει ενέργειες στη Ρωσία. Μια ομάδα φοιτητών τον προσεταιρίστηκε και προέβησαν σε ποινικές πράξεις πράγμα που έδωσε την ευκαιρία στην τσαρική αστυνομία να καταστείλει το φοιτητικό κίνημα.
Ύποπτη όμως θεωρείται και η φυγή του στη Γενεύη. Οι Μάρξ και Έγκελς αναφέρουν:
"Το Μάρτιο του 1869 έφτασε στη Γενεύη ένας νεαρός Ρώσος, που προσπάθησε να αποκτήσει την εμπιστοσύνη όλων των Ρώσων εμιγκρέδων, παριστάνοντας τον αντιπρόσωπο των φοιτητών της Πετρούπολης. Εμφανιζόταν με διάφορα ονόματα. Μερικοί εμιγκρέδες γνώριζαν από αξιόπιστες πηγές πως από την Πετρούπολη δεν είχε σταλεί κανένας αντιπρόσωπος. Άλλοι, ύστερα από συζήτηση με τον δήθεν αντιπρόσωπο, τον πέρασαν για χαφιέ. Στο τέλος, είπε το πραγματικό του όνομα: Νετσάγιεφ. Έλεγε ότι είχε αποδράσει απ' το φρούριο της Πετρούπολης, όπου ήταν έγκλειστος σαν πρωτεργάτης των ταραχών που ξέσπασαν τον Ιανουάριο του 1869 στα εκπαιδευτικά ιδρύματα της πρωτεύουσας. Μερικοί εμιγκρέδες, που είχαν μείνει για καιρό έγκλειστοι σ' αυτό το φρούριο, γνώριζαν από προσωπική εμπειρία ότι από κει είναι αδύνατο να ξεφύγει κανείς. Γι' αυτό κατάλαβαν ότι εδώ ο Νετσάγιεφ λέει ψέματα. Εξάλλου, επειδή στις εφημερίδες και τα γράμματα που έπαιρναν μνημονεύονταν τα ονόματα των διωκόμενων φοιτητών και πουθενά δε γινόταν λόγος περί Νετσάγιεφ, θεώρησαν ότι τα όσα αραδιάζει για τη δήθεν επαναστατική δράση του είναι παραμύθια. Ο Μπακούνιν, όμως, έπαιρνε φανερά το μέρος του Νετσάγιεφ. Διαλαλούσε παντού πως ο Νετσάγιεφ είναι "έκτακτος απεσταλμένος της μεγάλης μυστικής οργάνωσης που υπάρχει και δρα στη Ρωσία"(...)Σε μια συζήτηση που είχε ο Νετσάγιεφ με έναν εμιγκρέ, αναγκάστηκε να ομολογήσει ότι δεν τον έστειλε αντιπρόσωπο καμία μυστική οργάνωση."
Παραπέρα για τα άτομα τα οποία συνελήφθησαν λόγο συνδιαλλαγής με τον Νετσάγιεφ χωρίς να έχουν σχέση μαζί του, με χαρακτηριστικές τι περιπτώσεις Αλεξανδρόφσκαγια και Τομίλοβα, αναφέρεται από τους Μάρξ και Έγκελς:
"Από τον Απρίλιο του 1869 οι Μπακούνιν και Νετσάγιεφ άρχισαν να προετοιμάζουν το έδαφος για επανάσταση στη Ρωσία. Από τη Γενεύη έστελναν επιστολές, εκκλήσεις και τηλεγραφήματα στην Πετρούπολη, στο Κίεβο και σε άλλες πόλεις. Ωστόσο, γνώριζαν ότι δεν μπορούσαν να φτάσουν στη Ρωσία επιστολές, εκκλήσεις και ιδίως τηλεγραφήματα, δίχως να το μάθει το "III Γραφείο", (σ.σ.το 3ο Γραφείο της καγκελαρίας του Τσάρου, που ήταν η διεύθυνση της μυστικής αστυνομίας στη Ρωσία), (η μυστική αστυνομία). Ολα αυτά μπορούσαν να έχουν ένα και μόνο σκοπό: να εκθέσουν ανθρώπους. Αυτές οι ανέντιμες μέθοδοι, ανθρώπων που δε ριψοκινδύνευαν τίποτα στην καλοστεκούμενη Γενεύη, οδήγησαν σε πολυάριθμες συλλήψεις στη Ρωσία. Τους είχαν, μάλιστα, προειδοποιήσει ότι δημιουργούν κινδύνους. Έχουμε αποδείξεις πως γνωστοποίησαν στον Μπακούνιν την ακόλουθη περικοπή μιας επιστολής απ' τη Ρωσία.
"Για όνομα του Θεού, πέστε στον Μπακούνιν να πάψει, αν έχει έστω και κάτι ιερό μέσα του για την επανάσταση, να στέλνει τις εξωφρενικές προκηρύξεις του, που οδηγούν σε έρευνες σε πολλές πόλεις, σε συλλήψεις και παραλύουν κάθε σοβαρή δουλιά"(...)
Στις 7 Απριλίου 1869, ο Νετσάγιεφ γράφει στην Κα Τομίλοβα, σύζυγο συνταγματάρχη, ο όποιος αργότερα πέθανε απ' τον καημό για τη σύλληψη της γυναίκας του, ότι "στη Γενεύη πνίγονται στις δουλιές" και την προτρέπει να στείλει εκεί έναν σίγουρο άνθρωπο για να μιλήσει μαζί του. "Η υπόθεση, για την οποία πρέπει να κουβεντιάσουμε, δεν άφορα μόνο το δικό μας εμπόριο, αλλά και το πανευρωπαϊκό. Εδώ το πράγμα βράζει. Μαγειρεύεται μια τέτοια σούπα, που δε θα μπορέσει ούτε όλη η Ευρώπη να την αποτελειώσει. Βιαστείτε, λοιπόν". Ακολουθεί σύσταση της Γενεύης. Αυτή η επιστολή δεν έφτασε στον παραλήπτη. Την έπιασε στο ταχυδρομείο η μυστική αστυνομία, με επακόλουθο τη σύλληψη της Κας Τομίλοβα, που πρωτοείδε την επιστολή μόνο κατά τη διάρκεια των ανακρίσεων ("Εφημερίδα της Πετρούπολης", αρ. φύλ. 187, 1871).
Η Κα Αλεξανδρόφσκαγια ήταν πολύ εκτεθειμένη στην περίοδο των ταραχών του 1861-1862. Κάθισε μάλιστα και στη φυλακή, όπου η στάση της δεν ήταν και τόσο σωστή. Σε μια κρίση ειλικρίνειας έγραψε μια εξομολόγηση προς τους δικαστές της και η εξομολόγηση αυτή ενοχοποίησε πολλούς ανθρώπους(...) Είναι άξιο απορίας για ποιο λόγο ο Νετσάγιεφ χρειάστηκε έναν συνεπιβάτη,(σ.σ. για ταξίδι από τη Ρωσία στη Γενεύη), του οποίου και μόνο η παρουσία θα ήταν αρκετή για να προκαλέσει τη σύλληψή του στα σύνορα: Μολαταύτα, ο Νετσάγιεφ, συνοδευόμενος από την Κα Αλεξανδρόφσκαγια, έφθασε αισίως στη Γενεύη και, ενώ τους άμοιρους ανθρώπους που εξαπάτησε τους έριχναν στη φυλακή, αυτός μαζί με τον Μπακούνιν καταπιάστηκε με τη σύνταξη του δεύτερου τεύχους της "Λαϊκής Τιμωρίας". Ο Μπακούνιν, απέραντα υπερήφανος διότι η "Journal de Geneve" γράφει για τη συνωμοσία Νετσάγιεφ και του αποδίδει (του Μπακούνιν) καθοδηγητικό ρόλο σ' αυτήν, ξέχασε πως η "Λαϊκή Τιμωρία" του τυπώνεται δήθεν στη Μόσχα και αναδημοσίευσε σ' αυτήν μια ολόκληρη σελίδα απ' το άρθρο της "Journal de Geneve", γραμμένο στα γαλλικά. Μόλις ετοιμάστηκε το περιοδικό, ανέθεσαν στην Κα Αλεξανδρόφσκαγια να το μεταφέρει μαζί με άλλες προκηρύξεις στη Ρωσία. Στα σύνορα, ένας πράκτορας του ΙΙΙ Γραφείου, που είχε στήσει καρτέρι στην Κα Αλεξανδρόφσκαγια, της πήρε το πακέτο. Μετά τη σύλληψή της, παρέδωσε στον πράκτορα έναν κατάλογο ονομάτων, που μόνο ο Μπακούνιν μπορούσε να τα γνωρίζει. Ένας από τους κατηγορούμενους στην υπόθεση Νετσάγιεφ, αλλά και από τους πιο κοντινούς του ανθρώπους, παραδέχτηκε στο δικαστήριο ότι "θεωρούσε προηγούμενα τον Μπακούνιν έντιμο άνθρωπο και δεν καταλαβαίνει πως αυτός, μαζί με τους άλλους, μπόρεσε τόσο ύπουλα να εκθέσει αυτή τη γυναίκα στον κίνδυνο της σύλληψης"."
Παραπομπές
Κατηγορία:Ρώσοι επαναστάτες
Σημαία των Φίτζι
right|thumb|250px|[[Αρχείο:FIAV 111000.svg|20px Λόγος σημαίας: 1:2]]
Η σημαία των Φίτζι καθιερώθηκε στις 10 Οκτωβρίου 1970. Η σημαία παρέμεινε ίδια παρά το γεγονός ότι το κρατικό εθνόσημο τροποποιήθηκε ελαφρώς.Πρόκειται για το γνωστό Γαλάζιο Έμβλημα που είναι σύμβολο της βρετανικής αποικιοκρατίας. Ο θυρεός που έχει βρίσκεται και στο εθνόσημο της χώρας.
Πρόταση για μια νέα σημαία
Στη διάρκεια του διαγγέλματός του για την Πρωτοχρονιά το 2013, ο πρωθυπουργός Φρανκ Μπαϊνιμαράμα ανακοίνωσε ότι η σημαία σύντομα θα αλλάξει ώστε να "να απηχεί την εθνική ανανέωση, μια νέα φιτζιανή ταυτότητα και την πίστη εκ νέου στο να είναι κάποιος Φιτζιανός στο διεθνές στερέωμα".Έτσι, με βάση την πρόταση τα αποικιακά σύμβολα θα εξαφανιστούν από τη νέα σημαία.
Στις 3 Φεβρουαρίου 2015 ο πρωθυπουργός ανακοίνωσε επίσημα ότι η σημαία θα αντικατασταθεί και ότι θα διεξαχθεί διαγωνισμός για μια νέα σημαία. Στόχος είναι να υψωθεί για πρώτη φορά η νέα σημαία στις 11 Οκτωβρίου 2015, ώστε να συμπέσει με την 45η επέτειο της ανεξαρτησίας.
Παραπομπές
Φιτζι Κατηγορία:Εθνικά σύμβολα των Φίτζι
Ρόμπερτ Ντάουνι Τζούνιορ
Από το 1996 μέχρι το 2001, ο Ντάουνι συχνά συλλαμβανόταν με κατηγορίες σχετικές με ναρκωτικά. Αφού βγήκε από το κέντρο αποτοξίνωσης το 2000, ο Ντάουνι πήρε μέρος στην τηλεοπτική σειρά Ally McBeal, παίζοντας τον αγαπητικό της Άλι ΜακΜπίλ που υποδυόταν η Καλίστα Φλόκχαρτ. Η ερμηνεία του επαινέθηκε και έλαβε βραβεία αλλά ο χαρακτήρας του διαγράφηκε όταν ο Ντάουνι απολύθηκε μετά από δύο συλλήψεις του για ναρκωτικά στα τέλη του 2000 και στις αρχές του 2001. Μετά από μια μεγάλη διαμονή σε κέντρο αποτοξίνωσης ύστερα από διαταγή του δικαστηρίου, ο Ντάουνι κατάφερε να μείνει νηφάλιος και η καριέρα ξανάρχισε να ανυψώνεται. Εμφανίστηκε σε ανεξάρτητα φιλμ όπως Η Μπαλάντα ενός Ντετέκτιβ (The Singing Detective, 2003), Φιλιά και Σφαίρες (Kiss Kiss Bang Bang, 2005) και A Scanner Darkly (2006). Είχε επίσης β' ρόλους σε mainstream ταινίες όπως Gothika (2003) και Zodiac (2007). Το 2004, ο Ντάουνι κυκλοφόρησε το ντεμπούτο στούντιο άλμπουμ του The Futurist.
Το 2008, ο Ντάουνι πρωταγωνίστησε στο Iron Man, βασισμένο στην ομώνυμη σειρά βιβλίων κόμικ, υποδυόμενος τον υπερήρωα Iron Man. Η ταινία ήταν τεράστια επιτυχία και το άνοιγμα σαββατοκύριακου παραμένει μέσα στο top 20 όλων των εποχών. Επανέλαβε το ρόλο του Τόνι Σταρκ στη συνέχεια στο Iron Man 2 το 2010, στο Οι Εκδικητές (The Avengers) το 2012 και επέστρεψε ξανά στο Iron Man 3 το 2013. Το 2009 πρωταγωνίστησε στο Sherlock Holmes στο ρόλο του διάσημου ντετέκτιβ που σκηνοθέτησε ο Γκάι Ρίτσι. Η ταινία κυκλοφόρησε τα Χριστούγεννα του 2009. Σύντομα, ο Ντάουνι κέρδισε Χρυσή Σφαίρα Α' Ανδρικού Ρόλου σε Μιούζικαλ ή Κωμωδία για την ερμηνεία του ως τον διάσημο ντετέκτιβ. Επανέλαβε το ρόλο του ως Χολμς στο Sherlock Holmes 2: Το Παιχνίδι των Σκιών (Sherlock Holmes: A Game of Shadows) το 2011. Το 2014 πρωταγωνίστησε στο δικαστικό δράμα Ο Δικαστής (The Judge). Μετά την αποτοξίνωσή του από τα ναρκωτικά πρωταγωνίστησε σε μια ταινία σατιρίζοντας τον ίδιο τον εαυτό του, ενώ έκανε και φυλακή. Στη συνέχεια συνέχισε να παίζει τον Iron Man στις ταινίες Εκδικητές: Η Εποχή του Ultron, Captain America: Εμφύλιος Πόλεμος, Spider-Man: Η Επιστροφή Στον Τόπο Του, Εκδικητές: Ο Πόλεμος της Αιωνιότητας και Εκδικητές: Η Τελευταία Πράξη. Επίσης είχε το πρωταγωνιστικό ρόλο στην ταινία Dolittle. Εκτός από τις ταινίες ο Ρόμπερτ Ντάουνι Τζούνιορ είναι γνωστός για την μουσική του καριέρα.
Παραπομπές
Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ) Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Βραβευμένοι με BAFTA Α' Ανδρικού Ρόλου
Εθνική Πορτογαλίας Κ-18 (ποδόσφαιρο ανδρών)
Η Εθνική Πορτογαλίας Κ-18 (ποδόσφαιρο ανδρών) είναι η εθνική ομάδα ποδοσφαίρου κάτω των 18 ετών της Πορτογαλίας. Ελέγχεται από την Πορτογαλική Ποδοσφαιρική Ομοσπονδία. Μέχρι το 2001 συμμετείχε στο Ευρωπαϊκό Πρωτάθλημα Ποδοσφαίρου Κ-18. Η διοργάνωση άλλαξε σε Ευρωπαϊκό Πρωτάθλημα Ποδοσφαίρου Κ-19 και έκτοτε συμμετέχει σε αυτό. Έχει κατακτήσει το τουρνουά το 1961, το 1994 και το 1999. Επίσης, ήταν φιναλίστ 4 φορές (1964, 1971, 1988, 1992, 1997), είχε κατακτήσει 2 φορές την τρίτη θέση (1960, 1968) και 2 φορές την τέταρτη θέση (1993, 1998).
Κατηγορία:Εθνικές ομάδες ποδοσφαίρου Κ-18 Ευρώπης Κατηγορία:Εθνική Πορτογαλίας (ποδόσφαιρο) Κατηγορία:Ποδόσφαιρο νέων ανά χώρα
Πανελευσινιακός (καλαθοσφαίριση ανδρών)
Ο Πανελευσινιακός Αθλητικός Όμιλος είναι ελληνικό αθλητικό σωματείο που δραστηριοποιείται στην περιοχή της Ελευσίνας, στην Αττική. Επίσημο έτος ίδρυσής του είναι το 1931 και οι αθλητές του αγωνίζονται με χρώματα το μπλε και το λευκό. Στο έμβλημά της απεικονίζονται ένα στάχυ, το σύμβολο της πόλης, γι' αυτό και το προσωνύμιο των μελών του είναι «σταχυοφόροι».
Το τμήμα καλαθοσφαίρισης του συλλόγου λειτούργησε για πρώτη φορά το 1969 και σε κάποια στιγμή της πορείας του ανεξαρτητοποιήθηκε τυπικά υπό την ονομασία Πανελευσινιακός Αθλητικός Όμιλος Καλαθοσφαίρισης. Ωστόσο διατηρεί παραλλαγή του εμβλήματος του μητρικού συλλόγου, καθώς και τα ίδια χρώματα. Το ανδρικό τμήμα καλαθοσφαίρισης του συλλόγου έχει σήμερα τη νομική μορφή ερασιτεχνικού σωματείου, ωστόσο στο πρόσφατο παρελθόν αγωνίστηκε επαγγελματικά στην Α1 Εθνική ως '''Κ.Α.Ε. Πανελευσινιακός Α.Ο.Κ.''' Διαθέτει τόσο ομάδα ενηλίκων, όσο και ακαδημίες νεαρών αθλητών. Έδρα του είναι το Β' Κλειστό Γυμναστήριο Ελευσίνας «Παναγιώτης Βογιατζής», γνωστό και ως «Γούβα», χωρητικότητας 1.000 καθήμενων θεατών.
Ίδρυση
Ο Πανελευσινιακός Αθλητικός Όμιλος ιδρύθηκε το 1931 με την συγχώνευση των προγενέστερων ομάδων «Ποδοσφαιρική Ένωση Ελευσίνας» και «Κελεός». Ιδρυτής και πρώτος πρόεδρός του ήταν ο Γεώργιος Παύλου, επιφανής αθλητικός παράγοντας της εποχής και μετέπειτα δήμαρχος της Ελευσίνας.
Τα πρώτα βήματα του τμήματος καλαθοσφαίρισης έγιναν το 1968 με τη διαμόρφωση του χώρου πίσω από τις νότιες εξέδρες του ιστορικού γηπέδου του Πανελευσινιακού. Αφορμή ήταν η κατάκτηση του Ευρωπαϊκού Κυπέλλου Κυπελλούχων από την Α.Ε.Κ. Στις 20 Μαρτίου 1969 το Δ.Σ. του Πανελευσινιακού αποφασίζει ομόφωνα την ίδρυση του τμήματος. Πρώτος έφορος της ομάδας ήταν ο Κώστας Ριζόπουλος, ενώ πρώτος προπονητής ο Στέλιος Ταβουλάρης.
Το πρώτο ανοικτό γήπεδο της ομάδας ολοκληρώθηκε με τη χορηγία της ΤΙΤΑΝ Α.Ε.
Σε κάποια στιγμή της πορείας του το τμήμα ανεξαρτητοποιήθηκε τυπικά υπό την ονομασία Πανελευσινιακός Αθλητικός Όμιλος Καλαθοσφαίρισης. Ωστόσο διατηρεί παραλλαγή του εμβλήματος του μητρικού συλλόγου, καθώς και τα ίδια χρώματα.
Πρώτα βήματα στις Εθνικές Κατηγορίες (1996 - 2000)
Κατά την αγωνιστική περίοδο, 1996-97, ο Πανελευσινιακός αναδείχθηκε πρωταθλητής της Α' Κατηγορίας Ανδρών της Ένωσης Σωματείων Καλαθοσφαίρισης Νότιας Αττικής.
Όταν ο σύλλογος ανήλθε για πρώτη φορά στη Γ' Εθνική Κατηγορία, αυτή περιελάμβανε 4 ομίλους των 14 ομάδων. Αρχικά ο σύλλογος εντάχθηκε στον 2ο Όμιλο Νότου. Την πρώτη του χρονιά, 1999-00, φάνηκε πως δεν θα αρκούταν στην απλή παραμονή, αλλά κατάφερε να σκαρφαλώσει μέχρι την 6η θέση της τελικής βαθμολογίας. Είχε συλλέξει 14 νίκες και 12 ήττες, ενώ τερμάτισε μεταξύ της Δάφνης Δαφνίου και του Κάδμου Θηβών με τους οποίους είχε ισοβαθμίσει.
Η αλλαγή της χιλιετίας συνέπεσε με μια εξαιρετική χρονιά για τον Πανελευσινιακό, που ουσιαστικά πραγματοποίησε σε αυτή νταμπλ. Αφενός στο Πρωτάθλημα του 1ου Ομίλου Νότου κατέκτησε την κορυφή, τον τίτλο και την άνοδο. Ο απολογισμός του για να τα πετύχει ήταν 21 νίκες και 3 ήττες. Αφετέρου αναδείχθηκε Κυπελλούχος Νότιας Αττικής, εφόσον συμμετείχε παράλληλα και στη διοργάνωση αυτή.
Πρώτη πενταετία στη Β' Εθνική (2000 - 2005)
Όταν ανήλθε ο Πανελευσινιακός για πρώτη φορά στη Β' Εθνική Κατηγορία, οι προκηρύξεις της διοργάνωσης όριζαν την ύπαρξη ενός και μόνο Ομίλου με ομάδες από ολόκληρη την Ελλάδα. Επίσης αυτές είχαν το δικαίωμα και την υποχρέωση να λαμβάνουν μέρος και στο θεσμό του Κυπέλλου Ελλάδος.
Στην πρεμιέρα του Κυπέλλου το επόμενο φθινόπωρο διασταυρώθηκε εντός έδρας με τον Ολυμπιακό Βόλου, τον οποίο και νίκησε με το πλούσιο 92-83. Στη 2η Αγωνιστική υπερασπίστηκε την έδρα του απέναντι στον Αρίωνα Αγίου Αρτεμίου με τον αγώνα να λήγει με σκορ 70-64. Τελικά ο Πανελευσινιακός αποκλείστηκε εκτός έδρας από το Κολλέγιο ICBS με σκορ 71-74. Στο Πρωτάθλημα της χρονιάς 2001-02 δεν δυσκολεύτηκε να εξασφαλίσει νωρίς την παραμονή του, κλείνοντας τελικά τη χρονιά στην 4η θέση της βαθμολογικής κατάταξης. Είχε συλλέξει 17 νίκες και 9 ήττες, ενώ δεν σημειώθηκε ισοβαθμία.
Ανοίγοντας την περίοδο 2002-03 με τους αγώνες του Κυπέλλου Ελλάδος, η πρεμιέρα αποδείχτηκε ξανά ευοίωνη για την ομάδα της Ελευσίνας, η οποία ξεπέρασε εντός έδρας το εμπόδιο του Δ.Α.Σ. Άνω Λιοσίων με σκορ 85-81. Στη 2η Αγωνιστική, ωστόσο, υπέστη εκτός έδρας ήττα από τον Παπάγου με σκορ 98-78. Στο Πρωτάθλημα επανέλαβε ακριβώς την επίδοση της προηγούμενης χρονιάς, δηλαδή 17 νίκες και 9 ήττες, και, χωρίς να παρατηρηθεί ισοβαθμία, βρέθηκε στην 5η θέση του τελικού βαθμολογικού πίνακα.
Το επόμενο φθινόπωρο οι υποχρεώσεις της ομάδας για το Κύπελλο Ελλάδος ξεκίνησαν με ήττα. Ειδικότερα ο Ιωνικός Νίκαιας επικράτησε του οικοδεσπότη Πανελευσινιακού με σκορ 69-79, αποκλείοντάς τον από τη συνέχεια. Στο Πρωτάθλημα της αγωνιστικής περιόδου 2002-03 ο Πανελευσινιακός έδειξε και πάλι δυναμισμό, μαζεύοντας μέχρι την άνοιξη 15 νίκες και 11 ήττες. Ο τελικός βαθμολογικός πίνακας τον περιελάμβανε στην 5η θέση, χωρίς ισοβαθμία να την κλυδωνίζει.
Κι ενώ από τη στιγμή που ανήλθε στις εθνικές Κατηγορίες η ομάδα τερμάτιζε συνεχώς στην κορυφαία εξάδα, απροσδόκητα την περίοδο 2004-05 παρουσίασε εικόνα πλήρους διάλυσης. Στο μεν Κύπελλο «συνετρίβη» στην πρεμιέρα από την Ολυμπιάδα Πατρών με σκορ 106-50. Στο δε Πρωτάθλημα κατάφερε να κερδίσει μόλις μία φορά σε 26 αγωνιστικές με συνέπεια να καταταγεί στην τελευταία θέση της βαθμολογίας και αυτονόητα να χάσει τη θέση της στη Β' Εθνική.
Σταθερότητα στη Γ' Εθνική (2005 - 2008)
Την περίοδο 2005-06 ανακόπηκε η πτωτική πορεία της ομάδας, η οποία ανέκτησε μέρος της χαμένης της αποτελεσματικότητας. Στη Γ' Εθνική εντάχθηκε στον 1ο Όμιλο Νότου, τον οποίο συνέθεσαν 13 ομάδες. Στον τελικό βαθμολογικό πίνακα παρατηρήθηκε το ασυνήθιστο φαινόμενο της τετραπλής ισοβαθμίας μεταξύ της Απολλωνιάδος Πατρών, του Πήγασου Θηρέας, του Πανελευσινιακού και του Αρκαδικού. Όλοι οι προηγούμενοι είχαν ολοκληρώσει τις αγωνιστικές τους υποχρεώσεις με 13 νίκες και 11 ήττες. Λαμβάνοντας υπόψη και τα επόμενα κριτήρια κατάταξης, ο σύλλογος της Ελευσίνας τερμάτισε στην 7η θέση. Συμμετοχή στο Κύπελλο Ελλάδος για τις ομάδες της Γ' Εθνικής δεν προβλεπόταν. Τους περισσότερους πόντους για λογαριασμό του Πανελευσινιακού σημείωσε την περίοδο αυτή ο Μελέτης Διολέτης (353 πόντοι σε 21 αγώνες, 16,8 κατά μ.ό.). Επίσης διακρίθηκαν οι Δημήτρης Παπαντωνίου (330 πόντοι σε 21 αγώνες, 15,7 κατά μ.ό.), Γιάννης Παπανικολάου (250 πόντοι σε 20 αγώνες, 12,5 κατά μ.ό.) και Βαγγέλης Μπαλάφας (247 πόντοι σε 21 αγώνες, 11,8 κατά μ.ό.).
Την επόμενη χρονιά, 2006-07, ο Πανελευσινιακός μετακόμισε στο 2ο Όμιλο Νότου τον οποίο συγκρότησαν 14 ομάδες. Σε 26 αγωνιστικές συγκέντρωσε 14 νίκες και 12 ήττες, ισοβαθμώντας εκ νέου με άλλους, αυτή τη φορά με τον Πειραϊκό Σύνδεσμο και τον Ιωνικό Νέας Φιλαδέλφειας. Στάθηκε ο πιο άτυχος της ισοβαθμίας, καταλαμβάνοντας την 8η θέση στην τελική κατάταξη. Σαφώς δεν κινδύνευσε με υποβιβασμό. Κορυφαίος σκόρερ του συλλόγου αναδείχθηκε για δεύτερη συνεχόμενη χρονιά ο Μελέτης Διολέτης (327 πόντοι σε 26 αγώνες, 12,6 κατά μ.ό.). Ακολούθησαν οι Αλέξανδρος Μπαλτάς (296 πόντοι σε 20 αγώνες, 14,8 κατά μ.ό.), Χρήστος Μπαρμπαρής (248 πόντοι σε 26 αγώνες, 9,5 κατά μ.ό.) και Βαγγέλης Μπαλάφας (221 πόντοι σε 24 αγώνες, 9,2 κατά μ.ό.).
Την αγωνιστική περίοδο 2007-08 ο σύλλογος παρέμεινε στον ίδιο Όμιλο με τους αντιπάλους του να παραμένουν 13 στον αριθμό. Παρουσίασε αγωνιστική βελτίωση, τερματίζοντας στην 4η θέση του βαθμολογικού πίνακα. Ο απολογισμός του ήταν 18 νίκες και 8 ήττες, ενώ δεν παρουσιάστηκε ισοβαθμία. Παραγωγικότερος σκόρερ της ομάδας ήταν τη χρονιά αυτή ο Μάκης Θέος (340 πόντοι σε 25 αγώνες, 13,6 κατά μ.ό.). Στην κατάταξη έπονταν οι Αλέξανδρος Κατσαρός (308 πόντοι σε 24 αγώνες, 12,8 κατά μ.ό.), Δήμος Αβραμίδης (281 πόντοι σε 25 αγώνες, 11,2 κατά μ.ό.) και Βαγγέλης Μπαλάφας (241 πόντοι σε 24 αγώνες, 10,0 κατά μ.ό.).
Αγωνιστική περίοδος (2008 - 2009)
Ο κύκλος της ομάδας στη Γ' Εθνική ολοκληρώθηκε την περίοδο 2008-09 με την κατάκτηση της κορυφής του 2ου Ομίλου Νότου. Αποτελεί το δεύτερο τέτοιο Πρωτάθλημα στην ιστορία του συλλόγου, το οποίο για να προστεθεί στην τροπαιοθήκη του χρειάστηκαν 21 νίκες και 5 ήττες απέναντι σε 13 αντιπάλους. Την τεχνική ηγεσία της ομάδας ανέλαβε τη χρονιά αυτή ο Γιώργος Σκαραφίγκας, ο οποίος μακροημέρευσε στο σύλλογο και ήταν παρόν σε όλες τις σημαντικές του στιγμές στη μετέπειτα πορεία του προς την Α1 Εθνική. Τους περισσότερους πόντους για λογαριασμό του Πανελευσινιακού σημείωσε ξανά ο Μάκης Θέος (345 πόντοι σε 25 αγώνες, 13,8 κατά μ.ό.), ενώ την επόμενη καλύτερη επίδοση είχαν οι Γιώργος Τύρλας (271 πόντοι σε 25 αγώνες, 10,8 κατά μ.ό.) και Δήμος Αβραμίδης (254 πόντοι σε 25 αγώνες, 10,2 κατά μ.ό.).
Αγωνιστική περίοδος (2009 - 2010)
Το επόμενο φθινόπωρο η ομάδα της Ελευσίνας επέστρεψε στο θεσμό του Κυπέλλου Ελλάδος αντιμετωπίζοντας στη Θεσσαλονίκη τον τοπικό Μεγάλο Αλέξανδρο. Ηττήθηκε με σκορ 70-68, χάνοντας το δικαίωμα να συνεχίσει την προσπάθειά της περαιτέρω. Στο Πρωτάθλημα της Β' Εθνικής της περιόδου 2009-10 διατήρησε τη δυναμική της προηγούμενης χρονιάς, ολοκληρώνοντας τις αγωνιστικές της υποχρεώσεις στη 2η θέση της βαθμολογικής κατάταξης. Ο απολογισμός της χρονιάς ήταν 24 νίκες και 6 ήττες για τον Πανελευσινιακό. Τόσες συγκέντρωσε και ο Γ.Σ. Λαυρίου που αναδείχθηκε Πρωταθλητής βάσει των μεταξύ τους αποτελεσμάτων. Το Πρωτάθλημα διοργανώθηκε τη χρονιά αυτή σε κοινό Όμιλο των 16 ομάδων. Οι έξι πρώτες - και μαζί ο Πανελευσινιακός - προβιβάστηκαν στην Α2 Εθνική Κατηγορία. Κορυφαίος σκόρερ του συλλόγου αναδείχθηκε ο Γιώργος Τύρλας (407 πόντοι σε 29 αγώνες, 14,0 κατά μ.ό.). Ακολούθησαν οι Μάκης Θέος (339 πόντοι σε 28 αγώνες, 12,1 κατά μ.ό.) και ο σταθερά καλός Βαγγέλης Μπαλάφας (244 πόντοι σε 28 αγώνες, 8,7 κατά μ.ό.).
Αγωνιστική περίοδος (2010 - 2011)
Έχοντας ανέλθει σε μια κατηγορία από την οποία δεν διέθετε προηγούμενη εμπειρία, η ομάδα της Ελευσίνας αρχικά έφερε εις πέρας μια αναγνωριστική χρονιά με αρκετά καλή απόδοση. Συγκεκριμένα ολοκλήρωσε τις αγωνιστικές της υποχρεώσεις για την περίοδο 2010-11 έχοντας συλλέξει 15 νίκες και 15 ήττες, ισοβαθμώντας με τον Αρκαδικό. Βάσει των επόμενων κριτηρίων κατάταξης βρέθηκε σε μειονεκτική θέση σε σχέση με την πελοποννησιακή ομάδα, με αποτέλεσμα να τοποθετηθεί στην 8η θέση της τελικής κατάταξης (σε σύνολο 16 συλλόγων που συγκρότησαν έναν και κοινό Όμιλο).
Κορυφαίος σκόρερ της ομάδας στο Πρωτάθλημα αναδείχθηκε ο Νίκος Κακλαμάνος (409 πόντοι σε 29 αγώνες, 14,10 κατά μ.ό.). Επίσης διακρίθηκαν οι Θωμάς Νίκου (251 πόντοι σε 30 αγώνες, 8,37 κατά μ.ό.) και Χρήστος Δεληγιάννης (235 πόντοι σε 24 αγώνες, 9,79 κατά μ.ό.). Ο Νίκου ήταν επίσης ο αθλητής του Πρωταθλήματος που μοίρασε τις περισσότερες Ασίστ (173 σε 30 αγώνες, 5,77 κατά μ.ό.).
Στο θεσμό του Κυπέλλου Ελλάδος ο Πανελευσινιακός αγωνίστηκε δύο φορές τη χρονιά αυτή, στα πλαίσια της Α' Φάσης. Την 1η Αγωνιστική νίκησε εκτός έδρας τον Αίαντα Ευόσμου με σκορ 55-65. Στην επόμενη, ωστόσο, γνώρισε με τη σειρά του τον αποκλεισμό στην έδρα του με σκορ 66-68 από τον Κ.Α.Ο. Δράμας.
Αγωνιστική περίοδος (2011 - 2012)
Την επόμενη χρονιά, 2011-12, οι ομάδες της Α2 Εθνικής παρέμειναν 16 στον αριθμό. Κάνοντας την υπέρβαση ο Πανελευσινιακός κατέκτησε την κορυφή της τελικής βαθμολογικής κατάταξης, χωρίς μάλιστα να παρατηρηθεί ισοβαθμία. Για την κατάκτηση του τίτλου του Πρωταθλητή χρειάστηκαν 22 νίκες σε 30 αγωνιστικές. Αυτονόητα η ομάδα ανήλθε το επόμενο φθινόπωρο για πρώτη φορά στην ιστορία της στην Α1 Εθνική.
Προπονητής της ομάδας και στα δύο χρόνια που παρέμεινε στην Α2 Εθνική ήταν ο Γιώργος Σκαραφίγκας. Τους περισσότερους πόντους για λογαριασμό της ομάδας αναδείχθηκε ο Γιάννης Κυριακόπουλος (501 πόντοι σε 30 αγώνες, 16,70 κατά μ.ό.). Επίσης διακρίθηκαν οι Σπύρος Μαγκουνής (447 πόντοι σε 29 αγώνες, 15,41 κατά μ.ό.) και Χρήστος Δεληγιάννης (334 πόντοι σε 30 αγώνες, 11,13 κατά μ.ό.).
Σε ό,τι αφορά το Κύπελλο, ο Πανελευσινιακός επικράτησε στην πρεμιέρα εκτός έδρας επί της Νίκης Βόλου με σκορ 68-73. Αποκλείστηκε στη 2η Αγωνιστική της Α' Φάσης όπου και ηττήθηκε εκτός έδρας από τον Αίολο Τρικάλων με σκορ 65-58.
Αγωνιστική περίοδος (2012 - 2013)
Ο Πανελευσινιακός αγωνίστηκε για πρώτη φορά στην ιστορία του στην Α1 Εθνική Κατηγορία κατά την αγωνιστική περίοδο 2012-13. Η επιτυχημένη συνεργασία με τον προπονητή Γιώργο Σκαραφίγκα συνεχίστηκε. Δεδομένου ότι ο σύλλογος κατάφερε να παραμείνει στην κατηγορία καθιστά τη χρονιά επιτυχημένη, αν και δεν κατόρθωσε να τερματίσει υψηλότερα από την 11η θέση (σε σύνολο 14 ομάδων). Συγκεκριμένα κατάφερε να συλλέξει 7 νίκες και 19 ήττες, όσες και οι ομάδες του Ηλυσιακού και του Περιστερίου. Ωστόσο ο Πανελευσινιακός κατετάγη υψηλότερα χάρις στα επόμενα κριτήρια κατάταξης (αποτελέσματα στα μεταξύ τους παιχνίδια κτλ.). Η χαμηλή θέση της ομάδας δεν της επέτρεψε να διεκδικήσει κάτι καλύτερο στα Play-Offs.
Κορυφαίος σκόρερ της ομάδας αναδείχθηκε ο Νίκος Λιακόπουλος (399 πόντοι σε 26 αγώνες, 15,35 κατά μ.ό.). Διακρίθηκαν επίσης οι Νίκος Παπανικολόπουλος (237 πόντοι σε 26 αγώνες, 9,12 κατά μ.ό.), Σπύρος Μαγκουνής (230 πόντοι σε 23 αγώνες, 10,00 κατά μ.ό.) και ο Αμερικανός Καλίστους Εζιούκου (158 πόντοι σε 12 αγώνες, 13,17 κατά μ.ό.). Ο Λιακόπουλος κατέλαβε την τρίτη θέση στο συγκεντρωτικό πίνακα των σκόρερς όλων των ομάδων κατά την Κανονική Περίοδο, τη δεύτερη θέση στον πίνακα των Ασίστ (121 σε 26 αγώνες, 4,65 κατά μ.ό.), την τρίτη θέση στα Λάθη (78 σε 26 αγώνες, 3,00 κατά μ.ό.) και την πρώτη θέση στα Κερδισμένα Φάουλ (150 σε 26 αγώνες, 5,77 κατά μ.ό.).
Ο Πανελευσινιακός συμμετείχε επίσης τη χρονιά αυτή σε ένα μόλις παιχνίδι για το Κύπελλο Ελλάδας και ειδικότερα στην 1η Αγωνιστική της Β' Φάσης. Εκεί ηττήθηκε στην έδρα του από τον Π.Α.Ο.Κ. με σκορ 48-72.
Τη χρονιά αυτή ο σύλλογος χρησιμοποίησε ως έδρα το Κλειστό Γυμναστήριο «Ανδρέας Παπανδρέου» στο Περιστέρι, καθώς η φυσική του έδρα δεν προετοιμάστηκε εγκαίρως ώστε να καλύπτει τις προϋποθέσεις που έχουν τεθεί για τις ομάδες της κορυφαίας κατηγορίας.
Αγωνιστική περίοδος (2013 - 2014)
Η αγωνιστική περίοδος 2013-14 δεν είχε σημαντικές διαφορές με την προηγούμενη. Και πάλι 14 ομάδες διεκδίκησαν τον τίτλο του Πρωταθλητή Ελλάδος, με τον Πανελευσινιακό να ολοκληρώνει τις αγωνιστικές του υποχρεώσεις στη 12η θέση. Αυτή τη φορά βρέθηκε πολύ κοντά στο να υποβιβαστεί, εφόσον οι τρεις τελευταίες ομάδες όλες είχαν συγκεντρώσει από 7 νίκες και 19 ήττες. Τυχερός στάθηκε βάσει των επόμενων κριτηρίων κατάταξης ο Πανελευσινιακός, που υπερτερούσε απέναντι στον Ηλυσιακό και τον Ίκαρο Χαλκίδας, παραμένοντας στην Κατηγορία σε βάρος τους.
Τους περισσότερους πόντους για λογαριασμό της ομάδας σημείωσε ο Σενεγαλέζος Μουχάμεντ Φαγιέ (297 πόντοι σε 22 αγώνες, 13,50 κατά μ.ό.). Διακρίθηκαν επίσης ο Αμερικανός Ντέιβιντ Κάιλς (81 πόντοι σε 6 αγώνες, 13,50 κατά μ.ό.), ο Αμερικανός Ρομπ Τζόουνς (263 πόντοι σε 24 αγώνες, 10,96 κατά μ.ό.), ο Μανόλης Παπαμακάριος (239 πόντοι σε 26 αγώνες, 9,19 κατά μ.ό.) και ο Αμερικανός Λάρι Τέρνερ (239 πόντοι σε 26 αγώνες, 9,19 κατά μ.ό.). Ο Παπαμακάριος κατέλαβε επίσης την τέταρτη θέση στο στατιστικό πίνακα των Κλεψιμάτων των παικτών όλων των ομάδων κατά την Κανονική Περίοδο (37 σε 26 αγώνες, 1,42 κατά μ.ό.).
Στο θεσμό του Κυπέλλου Ελλάδος ο Πανελευσινιακός εντάχθηκε απευθείας στη Β' Φάση. Εκεί νίκησε τον Αρκαδικό στην έδρα του με σκορ 69-84, για να αποκλειστεί εντός έδρας στη 2η Αγωνιστική από τη Νέα Κηφισιά με σκορ 64-67.
Αγωνιστική περίοδος (2014 - 2015)
Την επόμενη χρονιά, 2014-15, η ομάδα δεν ανταποκρίθηκε στις απαιτήσεις της κορυφαίας Κατηγορίας, όπως μαρτυρούν οι μόλις 6 νίκες που πέτυχε σε 26 αγωνιστικές. Η επίδοση αυτή δεν άφησε περιθώριο για κάτι καλύτερο από τη 13η και προτελευταία θέση στην τελική βαθμολογία, με αποτέλεσμα να ακολουθήσει τον ουραγό Πανιώνιο στο δρόμο του υποβιβασμού. Το Νόεμβριο του 2014 ολοκληρώθηκε η πολυετής συνεργασία της ομάδας με τον προπονητή Σκαραφίγκα, τον οποίο διαδέχθηκε μέχρι το καλοκαίρι ο Τζίμης Κουστένης.
Σε ό,τι αφορά το Κύπελλο Ελλάδος, η ομάδα της Ελευσίνας γνώρισε τον αποκλεισμό στην 1η Αγωνιστική της Β' Φάσης. Αναλυτικότερα ηττήθηκε στην Κρήτη από την ομάδα του Ρεθύμνου με σκορ 87-61.
Οικειοθελής υποβιβασμός στη Β' Εθνική (2015 - σήμερα)
Στις αρχές Ιουλίου του 2015 η διοίκηση του Πανελευσινιακού ανακοίνωσε την απόφασή της να αποσύρει το ανδρικό τμήμα από το Πρωτάθλημα της Α2 Εθνικής, λόγω νομικής αδυναμίας διάλυσης της Καλαθοσφαιρικής Ανώνυμης Εταιρείας. Εφόσον δεν της επετράπη να αγωνιστεί ως ερασιτεχνικό σωματείο, η ομάδα δήλωσε συμμετοχή στο καθ' όλα ερασιτεχνικό Πρωτάθλημα της Β' Εθνικής Κατηγορίας. Το ίδιο καλοκαίρι ανακοινώθηκε η πρόσληψη νέου προπονητή, του Λευτέρη Τσαουσίδη.
Την αγωνιστική περίοδο 2015-16 το Πρωτάθλημα της Β' Εθνικής διοργανώθηκε σε δύο Ομίλους βάσει γεωγραφικών κριτηρίων. Οι προκλήσεις ήταν αρκετές για τον Πανελευσινιακό καθώς στον Όμιλο Νότου διαγωνίστηκαν 16 ομάδες, με τις 5 από αυτές να γνωρίζουν τον υποβιβασμό. Στο πλαίσιο αυτό οι «Σταχυοφόροι» έδειξαν αποτελεσματικότητα συγκεντρώνοντας 18 νίκες και 12 ήττες. Ολοκλήρωσαν τις αγωνιστικές τους υποχρεώσεις στην 6η θέση της τελικής κατάταξης, όντας παράλληλα οι άτυχοι ισοβαθμίας με το Χολαργό. Σημειώνεται πως για το διάστημα 2012-2017 οι ομάδες της Β' Εθνικής δεν είχαν ούτε το δικαίωμα ούτε την υποχρέωση συμμετοχής στο Κύπελλο Ελλάδος. Τους περισσότερους πόντους σημείωσε για λογαριασμό της ομάδας ο Νίκος Μποχωρίδης (545 πόντοι σε 30 αγώνες, 18,2 κατά μέσο όρο). Ακολούθησαν οι Νίκος Ματζιώρης (519 πόντοι σε 30 αγώνες, 17,3 κατά μέσο όρο), Δήμος Αβραμίδης (307 πόντοι σε 29 αγώνες, 10,6 κατά μέσο όρο) και Φώτης Ζούμπος (238 πόντοι σε 19 αγώνες, 12,5 κατά μέσο όρο). Μποχωρίδης και Μαντζιώρης αναδείχθηκαν ταυτόχρονα κορυφαίοι σκόρερ της Β' Εθνικής ως σύνολο.
Την επόμενη χρονιά, 2016-17, πάντα με τον Τσαουσίδη στο πόστο του προπονητή, η ομάδα της Ελευσίνας βρέθηκε ξανά μεταξύ 15 αντιπάλων στον Όμιλο Νότου. Η λήξη της αγωνιστικής δράσης τη βρήκε με 16 νίκες και 14 ήττες στη συλλογή της, ενώ δεν παρατηρήθηκε κάποια ισοβαθμία. Στον τελικό βαθμολογικό πίνακα κατέλαβε την 7η θέση. Παραγωγικότερος σκόρερ του Πανελευσινιακού αναδείχθηκε ο Νίκος Ματζιώρης (439 πόντοι σε 29 αγώνες, 15,1 κατά μέσο όρο), έχοντας παράλληλα την έκτη καλύτερη επίδοση στο σύνολο του Ομίλου. Στην κατάταξη ακολούθησαν οι Ανδρέας Ρεκουνιώτης (353 πόντοι σε 29 αγώνες, 12,2 κατά μέσο όρο), Κώστας Ομάρ-Μπουμπάρακ (342 πόντοι σε 29 αγώνες, 11,8 κατά μέσο όρο) και Δήμος Αβραμίδης (263 πόντοι σε 27 αγώνες, 9,7 κατά μέσο όρο).
Το επόμενο φθινόπωρο ο θεσμός του Κυπέλλου Ελλάδος έγινε ξανά προσβάσιμος στις ομάδες της Β' Εθνικής και ήταν από εκεί που η ομάδα ξεκίνησε την πορεία της. Στην πρεμιέρα σημείωσε εκτός έδρας νίκη απέναντι στον Πανερυθραϊκό με σκορ 72-77. Στη 2η Αγωνιστική της Α' Φάσης ήταν η σειρά του Πανελευσινιακού να γνωρίσει τον εντός έδρας αποκλεισμό από το Μαρούσι με το τελικό σκορ να διαμορφώνεται στο 68-73. Στο Πρωτάθλημα της χρονιάς 2017-18 πορεύτηκε με δύο προπονητές στον πάγκο: τον Τσαουσίδη που εν τέλει αποχώρησε στα μέσα Φεβρουαρίου και τον Νάσο Χούμπαυλη που πήρε τη σκυτάλη για το υπόλοιπο της αγωνιστικής δράσης. Ο σύλλογος της Ελευσίνας ολοκλήρωσε τις αγωνιστικές του υποχρεώσεις στην 11η θέση του τελικού βαθμολογικού πίνακα, όντας ο ευνοημένος ισοβαθμίας με την Κόρινθο. Στο αποτέλεσμα αυτό οδήγησε η συλλογή του από 12 νίκες και 18 ήττες, ενώ παράλληλα εξασφάλισε και την παραμονή του στην Κατηγορία. Τους περισσότερους πόντους σημείωσε για λογαριασμό της ομάδας ο Χριστόφορος Κελαΐδης (368 πόντοι σε 28 αγώνες, 13,1 κατά μέσο όρο). Ακολούθησαν οι Παναγιώτης Νικολακόπουλος (337 πόντοι σε 30 αγώνες, 11,2 κατά μέσο όρο), Νίκος Μαντζιώρης (298 πόντοι σε 30 αγώνες, 9,9 κατά μέσο όρο) και Αριστοτέλης Στέφος (284 πόντοι σε 30 αγώνες, 9,5 κατά μέσο όρο).
Τρέχουσα αγωνιστική περίοδος
Κατά την τρέχουσα αγωνιστική περίοδο, 2018-19, ο Πανελευσινιακός Α.Ο.Κ. έλαβε μέρος στο Πρωτάθλημα της Β' Εθνικής Κατηγορίας Ανδρών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Νότου, τον οποίο συγκρότησαν 16 στον αριθμό σύλλογοι. Ολοκλήρωσε τις αγωνιστικές του υποχρεώσεις στη 12η θέση του τελικού βαθμολογικού πίνακα, όντας ο ευνοημένος ισοβαθμίας με την Κόρινθο (όπως ακριβώς και την προηγούμενη χρονιά). Ο απολογισμός του ήταν 13 νίκες και 17 ήττες.
Στο θεσμό του Κυπέλλου Ελλάδος η ομάδα της Ελευσίνας δεν μακροημέρευσε, καθώς γνώρισε την ήττα στην 1η Αγωνιστική της Α' Φάσης από τον Τρίτωνα Αθηνών με σκορ 76-71.
Έδρα του συλλόγου είναι το Β' Κλειστό Γυμναστήριο Ελευσίνας «Παναγιώτης Βογιατζής», γνωστό και ως «Γούβα», χωρητικότητας 1.000 καθήμενων θεατών. Πρόεδρος του διοικητικού συμβουλίου είναι ο Γιάννης Φιλίππου. και γενικός αρχηγός ο Παναγιώτης Κοντός. Καθήκοντα πρώτου προπονητή διατηρεί από τον Ιούνιο του 2018 ο Λευτέρης Καλογήρου.
Εξωτερικοί σύνδεσμοι
Καλαθοσφαιριση ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης το 1969
Ερνέστο Λαγουάρδια
Ο Ερνέστο Λαγουάρδια (Ernesto Laguardia) ισπανική προφορά ΔΦΑ : [erˈnesto laˈɣwarðja], είναι μεξικανός ηθοποιός γνωστός για τις ερμηνείες του στις μεξικάνικες τηλενουβέλες.
Πήρε τον πρώτο πρωταγωνιστικό ρόλο του στη τηλενουβέλα "Quinceañera", έχει γίνει μια πολύ δημοφιλής ηθοποιός, συμμετέχοντας σε 17 τηλενουβέλες μέχρι στιγμής. Στο Quinceañera πρωταγωνιστώντας με τη Αδέλα Νοριέγα και τη Ταλία, Mi Querida Isabel, Alondra, Lazos de Amor, Desencuentro, Laberinto de Pasiones, La Antorcha Encendida, Amigas y Rivales και Amigos X Siempre.
Σπούδασε επίσης Σκηνοθεσία και Παραγωγή ταινιών και τηλεοπτικών εκπομπών στο Πανεπιστήμιο της Νέας Υόρκης και από το 1996 έχει αναπτύξει σχέδια.
Έκανε το ντεμπούτο του ως παρουσιαστής στην τηλεοπτική εκπομπή Hoy (Σήμερα) και έχει συνεχίσει να παίζει σε τηλενουβέλες
Κατακλυσμός (μυθολογία)
thumb|260px|"Ο Κατακλυσμός", του [[Γκουστάβ Ντορέ. Βασισμένο στην ιστορία της κιβωτού του Νώε, απεικονίζει ανθρώπους που προσπαθούν απελπισμένα να σώσουν τα παιδιά τους.]]
Ο μύθος του κατακλυσμού ή μύθος της πλημμύρας είναι συχνός ανά τον κόσμο μύθος κατά τον οποίο μία ή περισσότερες θεότητες τιμωρούν έναν πολιτισμό στέλνοντας πλημμύρα για να τον καταστρέψει. Ο μύθος συναντάται σε πολλούς πολιτισμούς, αν και σήμερα είναι περισσότερο γνωστός χάρη στη βιβλική ιστορία της κιβωτού του Νώε, την Ινδουϊστική ιστορία του Μανού, τον Ελληνικό μύθο του κατακλυσμού του Δευκαλίωνα και την ιστορία του Ουτναπιστίμ στο έπος του Γκιλγκαμές
Μύθοι του κατακλυσμού σε διάφορους πολιτισμούς
thumb|260px|"Ο Κατακλυσμός", από τον [[Τζον Μάρτιν, 1834.]]
Βαβυλώνιοι και Σουμέριοι
Στο Έπος του Γκιλγκαμές, προς το τέλος του έργου, γίνονται αναφορές στον Μεσοποταμιακό μύθο της μεγάλης πλημμύρας.
Ο ήρωας Γκιλγκαμές, αναζητώντας την αθανασία, βρίσκει τον Ουτναπιστίμ και του ζητάει να μάθει πώς έγινε αθάνατος. Ο Ουτναπιστίμ του διηγείται πως πριν από πολλά χρόνια ο θεός Ένκι τον είχε προειδοποιήσει για το σχέδιο των θεών να καταστρέψουν κάθε είδους ζωή στον κόσμο με μία πλημμύρα και τον είχε συμβουλέψει να φτιάξει μία μεγάλη κιβωτό, για να σώσει την οικογένεια του, τους φίλους του, τη περιουσία και τα ζώα του. Μετά την πλημμύρα οι θεοί μετάνιωσαν για την πράξη τους και τον έκαναν αθάνατο. (Gilgamesh XI)
Εβραίοι
Η πιο γνωστή εβραϊκή εκδοχή του μύθου του κατακλυσμού βρίσκεται στο Βιβλίο της Γένεσης (Γένεσης 6–9). Η χρονολογία του εν λόγω βιβλίου δεν είναι γνωστή αλλά υπολογίζει πως γράφτηκε μεταξύ 1450 Π.Κ.Ε. και 450 Π.Κ.Ε.
Σύμφωνα με τον μύθο ο Θεός βλέποντας το ανθρώπινο γένος να αμαρτάνει, μετάνιωσε για τη δημιουργία του, και αποφάσισε να αφανίσει με μία πλημμύρα κάθε ζωντανό οργανισμό της Γης.
Παρόλα αυτά πρόσταξε τον Νώε, τον οποίο θεώρησε ως τον μόνο ευσεβή άνθρωπο, να φτιάξει μία κιβωτό για να σώσει τον εαυτό του, την οικογένεια του, και όλα τα ζώα της Γης. Μόλις η κιβωτός ήταν έτοιμη, ξεκίνησε ο κατακλυσμός. Έπειτα από 40 μέρες βροχής και 150 μέρες ανόδου της στάθμης της θάλασσας, η κιβωτός του Νώε προσάραξε σε ένα βουνό. Ο Νώε περίμενε άλλες 150 μέρες μέχρι να υποχωρήσουν τα νερά και άνοιξε την κιβωτό. Στη συνέχεια θυσίασε ένα ζώο στον Θεό, ο οποίος είπε πως δεν θα καταστρέψει ποτέ ξανά τη Γη με νερό.
Μουσουλμάνοι
thumb|200px|"Ο Κατακλυσμός", έργο του [[Μιχαήλ Άγγελος|Μηχαήλ Άγγελου στην Καπέλα Σιξτίνα]] Το Κοράνι περιγράφει μία ιστορία παρόμοια της Ιουδαιο-Χριστιανικής εκδοχής, με μόνη σημαντική διαφορά πως τον Νώε τον ακολούθησαν ελάχιστα άτομα. Ο γιος του Νώε (ένας από τους τέσσερις) και η γυναίκα του αρνήθηκαν να επιβιβαστούν στην κιβωτό, πιστεύοντας πως θα μπορούσαν να αντιμετωπίσουν την πλημμύρα μόνοι τους. Η κιβωτός του Νώε προσάραξε στο όρος Τζούντι που βρίσκεται στο σημερινό Ιράκ.
Έλληνες
Τρεις είναι οι μεγάλοι κατακλυσμοί της Ελληνικής μυθολογίας. Ο Ωγύγιος κατακλυσμός, ο κατακλυσμός του Δευκαλίωνα, και ο κατακλυσμός του Δαρδάνου, δύο εκ των οποίων έδωσαν τέλος σε δύο Εποχές του Ανθρώπου (όπως τις διακρίνει ο Ησίοδος): Ο Ωγύγιος κατακλυσμός τελείωσε την Ασημένια Εποχή, ενώ ο κατακλυσμός του Δευκαλίωνα έδωσε τέλος στην πρώτη Χάλκινη Εποχή.
Ωγύγος
Ο πρώτος κατακλυσμός ονομάζεται Ωγύγιος, επειδή συνέβη όταν βασίλευε ο Ωγύγος ένας μυθικός βασιλιάς της Αττικής (ή της Βοιωτίας σύμφωνα με άλλες εκδοχές). Το επίθετο Ωγύγιος πιθανόν να σημαίνει, αρχέγονος, πρωταρχικός ή πολύ αρχαίος. Σε πολλά αρχαία κείμενα λέγεται πως η Ωγύγια πλημμύρα κάλυψε ολόκληρο τον κόσμο, και ήταν τόσο καταστροφική που άφησε την Αττική χωρίς βασιλιά μέχρι την εποχή του Κέκρωπα
Ο Πλάτων στους Νόμους του, υπολογίζει πως η πλημμύρα συνέβη 10.000 χρόνια πριν από την εποχή του. Επίσης, στον Κριτία, περιγράφει την πλημμύρα ως "την μεγαλύτερη όλων".
Δευκαλίων
Ο θρύλος του Δευκαλίωνα όπως ειπώθηκε από τον Απολλοδώρο στη Βιβλιοθήκη του έχει αρκετές ομοιότητες με τον μύθο του κατακλυσμού του Νώε: Ο Προμηθέας, συμβούλεψε τον γιο του, Δευκαλίωνα, να φτιάξει ένα πλοιάριο επειδή ο Δίας είχε αποφασίσει να καταστρέψει το διεφθαρμένο ανθρώπινο γένος. Η πλημμύρα του Δία κάλυψε ολόκληρο τον κόσμο, και αφάνισε το ανθρώπινο είδος εκτός από τον Δευκαλίωνα και τη γυναίκα του, την Πύρρα. Το πλοιάριο του περιφερόταν για εννέα μέρες και εννέα νύχτες, μέχρι που προσάραξε, τη δέκατη μέρα, στον Παρνασσό. Όταν σταμάτησε η καταιγίδα, και υποχώρησαν τα νερά ο Δευκαλίωνας και η Πύρρα κατέβηκαν στην ξηρά και έκαναν θυσία στον Φύξιο Δία (προστάτη των φυγάδων). Ο θεός που επικαλέστηκε ο θεοσεβής Δευκαλίωνας έστειλε τον Ερμή για να τους μεταφέρει την υπόσχεση ότι ο Δίας θα πραγματοποιούσε την πρώτη ευχή τους. Και η πρώτη ευχή του Δευκαλίωνα και της Πύρρας δεν ήταν άλλη από το να δώσει και πάλι ζωή ο Δίας στο ανθρώπινο γένος. Έτσι ο Δευκαλίων και η Πύρρα άρχισαν να πετάνε πέτρες πίσω τους, οι οποίες μετατρέπονταν σε άντρες και γυναίκες αντίστοιχα.
Δάρδανος
Σύμφωνα με τον Διονύσιο τον Αλικαρνασσέα, ο Δάρδανος έφυγε από την Αρκαδία για να ιδρύσει μία αποικία στο βορειοανατολικό Αιγαίο Πέλαγος. Όταν άρχισε ο κατακλυσμός του Δαρδάνου, το έδαφος πλημμύρισε και το βουνό στο οποίο κατέφυγε μαζί με την οικογένεια του για να επιβιώσει, δημιούργησε το νησί της Σαμοθράκης. Μετά το τέλος της πλημμύρας έφυγε από τη Σαμοθράκη και πήγε στη Μικρά Ασία. Φοβούμενος μία νέα πλημμύρα δεν έχτισε κάποια πόλη, αλλά περιφερόταν για τα επόμενο πενήντα χρόνια. Ο εγγονός του, ο Τρως, τελικά έχτισε μία πόλη, την Τροία ή οποία πήρε και το όνομα του.
Ρόδου
Στης 316 π.χ. γίνεται στη Ρόδο Μεγάλος Κατακλυσμός, προκαλώντας ζημιές, καταστροφές, πλημμύρες και πολλούς θανάτους.
Σκανδιναβοί
Η Σκανδιναβική μυθολογία κάνει αναφορά σε δύο μεγάλες πλημμύρες. Η πρώτη πλημμύρα συνέβη στην απαρχή του κόσμου. Ο Υμίρ, ο πρώτος γίγαντας, σκοτώθηκε από τον θεό Οντίν και τα αδέρφια του Βίλι και Βε. Όταν έπεσε νεκρός χύθηκε τόσο πολύ αίμα από τις πληγές του που έπνιξε σχεδόν ολόκληρη τη φυλή των γιγάντων, εκτός από τον γίγαντα Μπέρκελμιρ και τη γυναίκα του οι οποίοι έφτιαξαν ένα καράβι, επιβίωσαν και έγιναν προπάτορες της νέας γενιάς των γιγάντων. Το σώμα του Υμίρ αποτέλεσε το έδαφος της Γης και το αίμα του έγινε η θάλασσα. (The Poetic Edda, Vafthrúdnir’s Sayings)
Η δεύτερη, σύμφωνα με τους Σκανδιναβούς, θα γίνει στο μέλλον, στην τελική μάχη μεταξύ θεών και γιγάντων, γνωστή και ως Ράγκναροκ. Κατά τη διάρκεια αυτής της μάχης, ο Γιόρμουνγκαντ, το μεγάλο Ερπετό του Κόσμου, το οποίο βρίσκεται στο βυθό της θάλασσας γύρω από το Μίντγκαρντ, το βασίλειο των θνητών, θα αναδυθεί από τα βάθη της θάλασσας για να συμμετάσχει στη μάχη, προξενώντας μία τεράστια καταστροφική πλημμύρα που θα καλύψει τη Γη.
Ασία-Ειρηνικός
thumb|right|Ενσάρκωση του Βισνού σε μορφή ψαριού
Ινδοί
Το Μάτσγια (Ψάρι στα Σανσκριτικά) ήταν η πρώτη Αβατάρα του θεού Βισνού.
Σύμφωνα με τις Βέδες που αφορούν το Μάτσγια (Μάτσγια-Πουράνα), ο μονάρχης Μανού έπλενε τα χέρια του σε ένα ποτάμι, όταν ξαφνικά ένα μικρό ψάρι πήδησε μέσα στη χούφτα του και τον ικέτεψε να του σώσει τη ζωή. Ο Μανού αρχικά το τοποθέτησε σε ένα βάζο, αλλά το ψάρι άρχισε συνεχώς να μεγαλώνει με αποτέλεσμα να το τοποθετήσει στη συνέχεια σε μία δεξαμενή, ύστερα σε ένα ποτάμι, και τέλος στον ωκεανό. Τότε το ψάρι τον προειδοποίησε πως σε μία εβδομάδα ένας κατακλυσμός θα αφανίσει τη ζωή. Ο Μανού, προκειμένου να σωθεί, έφτιαξε μία βάρκα, την οποία, όταν ήρθε η καταιγίδα, ρυμούλκησε το ψάρι μέχρι την κορυφή ενός βουνού, και έτσι επιβίωσε μαζί με τους "σπόρους της ζωής" με τους οποίους επανέφερε τη ζωή στη Γη.
Εξωτερικοί Σύνδεσμοι
Κατακλυσμός (μυθολογία) Κατακλυσμός (μυθολογία) Κατηγορία:Συγκριτική μυθολογία
An Tuil Diluvio
Αλέξανδρος Αντωνόπουλος
Ο Αλέξανδρος Αντωνόπουλος ( Λος Άντζελες,10 Αυγούστου 1947) είναι Έλληνας ηθοποιός με σημαντική καριέρα
στο θέατρο, τον κινηματογράφο και την τηλεόραση. Είναι περισσότερο γνωστός για τους ρόλους του στις ταινίες Safe Sex και Το κλάμα βγήκε απ' τον παράδεισο, ενώ στο θέατρο έχει παίξει σε έργα των Ευριπίδη, Αριστοφάνη, Ουίλλιαμ Σαίξπηρ, Χένρικ Ίψεν, Λουίτζι Πιραντέλο, Νότη Περγιάλη και πολλών άλλων.
Βιογραφία
Ο Αλέξανδρος Αντωνόπουλος γεννήθηκε στο Λος Άντζελες, όπου και έζησε τα πρώτα χρόνια της ζωής του. Είναι εγγονός της Κατίνας Παξινού και βαφτισιμιός του Αλέξη Μινωτή. Διετέλεσε για 17 χρόνια εκφωνητής του δελτίου ειδήσεων στην ΕΡΤ, μη όντας δημοσιογράφος, όταν ο τότε Γενικός Διευθυντής της ΕΡΤ (1974-1975) Δημήτρης Χορν προώθησε για τη θέση αυτή ηθοποιούς αντί δημοσιογράφων.
Τη σεζόν 2021-2022 συμμετείχε στην κωμική σειρά Συμπέθεροι από τα Τίρανα.
Παραπομπές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου Κατηγορία:Οικογένεια Μαλανδρίνου
Έμπουσα
Στην ελληνική μυθολογία η Έμπουσα ήταν ένα φάντασμα (ή ομάδα φαντασμάτων, στον πληθυντικό: Έμπουσαι) που έστελνε η Εκάτη ως προάγγελο δυστυχιών, και με το όνομα του οποίου φόβιζαν οι μητέρες τα άτακτα παιδιά τους στην αρχαία Ελλάδα. Η Έμπουσα αναφέρεται από τον Αριστοφάνη (στην κωμωδία Βάτραχοι, όπου τρομάζει τον Διόνυσο και τον Ξανθία στο δρόμο προς τον Κάτω Κόσμο) και από άλλους κωμωδιογράφους. Πίστευαν για αυτή ότι μεταμορφωνόταν συχνά: παρουσιαζόταν ως αγελάδα, πτηνό, όμορφη γυναίκα, σκύλος, δέντρο, πέτρα και με πολλές άλλες μορφές. Το πρόσωπο της Έμπουσας έλαμπε σαν πύρινο και είχε είτε ένα μόνο πόδι, είτε ένα χάλκινο και ένα γαϊδουρινό. Επίσης έλεγαν για αυτή ότι τρεφόταν με ανθρώπινες σάρκες.
Από τη μυθική αυτή μορφή, Έμπουσα αποκαλούσαν τη μητέρα του ρήτορα Αισχίνη, που ήταν ιέρεια των Μυστηρίων, επειδή παρουσιαζόταν ξαφνικά τη νύχτα στους μυούμενους και τους τρόμαζε.